Met ur wech aze e chom ledan an dibab . Klask a ran neuze ur skrivagner a anvezan , pe am eus klevet komz diwar e benn . E skiant - faltazi pe moliac ' h ez eus poan gant ar skrivagnerien da chom gant ul levrenn , ha kement hag ijinañ ur bed e plij dezho peurliesañ kenderc ' hel d ' e vrasaat ha d ' e spisaat dre levrioù nevez . Kavout a reer traoù e - giz - se neuze . Lod all a zo skrivagnerien lakaet da zave , setu ne soñjin ket re bell peurliesañ a - raok kemer ur P . K . Dick pe ur Gemell n ' am eus ket lennet c ' hoazh . Ma n ' anavezan ket mat an dachenn dija ez an da welet burutelladennoù ( war Blog Hoel evit al levrioù polis da skouer ) a - benn ober un dibab . Hogen e brezhoneg n ' eus ket kalz skridvarnerezh siwazh , ha diaes din ober ma soñj e - giz se . Ha gant an tech a zo e brezhoneg da ober gant anvioù - pluenn ( re dost an dud an eil re diouzh ar re all ? ) eo diaes a - wechoù gouzout piv en deus skrivet petra ( trugarez evit ar studierien o klask adsevel oberenn ur skrviagner > _ < ) . Ma n ' em eus tamm soñj ebet d ' ar mare - se pe m ' eo re vras an dibab e oberenn ur skrivagner ( penaos dibab ur Madeg e touez an holl , hañ ? ^ ^ ) e tremenan d ' ar bazenn war - lerc ' h :